Aalborg Stiftstidende, 1841-06-28
Efter Forlydende agte Ds. Majestæter tilligemed de Nyformælede at tage directe fra Skydebanen ud til Sorgenfri, hvor de Sidste ville opholde sig størstedelen af Julii Maaned, hvorpaa de derfra teise til deres fremtidige Residents Odense, hvis Slot nu er sat i beboelig Stand. J August Maaned agter, efter Forlydende, Hs. Majestæt at bereise de af Øerne, hvilke han endnu ikke som Konge har gjæstet, og vil ved denne Leilighed aflægge Besøg hos det unge Fyrstepar i Odense. Derefter skal det være Hs. Majestæts Agt at besøge det nordlige Jylland, der ligeledes hidtil ikke har glædet sig ved hans Nærværelse som Konge. Jlluminationen svarede, med Hensyn til almindelig Deeltagelse i Kongehusets Glæde, til Modtagelsen ved Jnd toget. Ogsaa her viste sig den samme beundringsværdige Orden, som saa at sige Folket selv holdt, idet den ene lempede sig efter den anden trods den store Trængsel; thi vi mindes ikke at have seet et saa stort Antal Mennesker paa eengang her i Byen. Alle Torve, Gader og Stræder vare opfyldte af Tilskuere til Vogns og til Fods. Af de Puncter, som meest faldt i Øinene, fremhæve vi: Torvet i Castellet, hvor Navnetræk, Statuer, Blomsterstotter m.m. vare smagfuldt anbragte foran Kirken; en Matrosbolig i Bjørne gaden i Nyboder, hvor der indenfor et Vindue var anbragt et smukt oplyst Alter, hvor Christusfiguren saaes over Kongens og Dronningens Buster; Kongens Nytorv, hvor den ved Charlottenborg og Comoediehuset vare Transparenter, Blus, couleurte Lamper os.; Kjøbmagergade, hvor Postgaarden og Apotheker Beckers Gaard især udmærkede sig; Amagertorv, langs hvis ene Side Begfakler vare smagfuldt anbragte foran en Række med Blomsterguirlander forbundne Pallisader; Gammeltorv, hvor Raad= og Domhuset var decoreret paa den af os tidligere omtalte Maade, og hvor Borgercorpsernes Musikchor musicerede i Vestibulen; Skydebanen, hvor et smagfuldt Transparent var anbragt, foruden flere andre Steder, hvor man saae de høie Formæledes Navnetræk med Krone over - kort sagt, den hele illuminerede Stad og Forstæderne frembøde et ved Afvexling og Smagfuldhed, prægtigt Skue. - Den kongelige Familie passerede tilvogns igjennem hele Byen, under almindelig Jubel, hvor den viste sig. Da den saaledes kom til Raadhuset, hvor Communalbestyrelsen havde samlet sig Kl. 10 1 og havde opstillet sig ved Forbikjørselen udenfor samme, holdt Overpræsidenten en kort Tale til Kongen om Dagens Anledning m. m., hvilken Hs. Majestæt besvarede, idet han takkede Communalbestyrelsen for den Deeltagelse, den tog i Kongehusets Glæde og Lykke. Han tilsagde Communen sin kraftigste Bistand, i Alt, hvad der kan være til dens Bedste og sande Vel og opfordrede Communalbestyrelsen til at medvirke og stræbe til hvad der sigter til dette Øiemed. (B. T.)- Gudstjenesten i Slotscapellet, hvori hele den kongelige Familie og en talrig Forsamling deeltage, indlededes ved Afsyngelsen af den 57de og 436te Palme. Biskop Mynster, der holdt Talen, havde valgt til Text Rom. 12, 4,5. Ligerviis som vi have mange Lemmer paa eet Legeme, men alle Lemmer have ikke den samme Gjerning; ligesaa ere vi mange eet Legeme i Christo, men Hver for sig ere vi hverandres Lemmer, og udviklede deraf, med stor Sandhed, Kraft og Inderlighed: Eenheden i Mangfoldigheden, anvendt med Hensyn til den høitidelige Anledning paa Forholdenne i Familie og Stat. Gudstjenesten sluttedes med en af Theatrets Sangpersonale afsungen Cantate, forfattet af Pastor Boye og sat i Musik af Professor Weyse.